b'\n_START_ARTICLE_\nTuomo H\xc3\xa4m\xc3\xa4l\xc3\xa4inen\n_START_PARAGRAPH_\nTuomo Juhani H\xc3\xa4m\xc3\xa4l\xc3\xa4inen (s. 4. maaliskuuta 1945 Kotka) on entinen suomalainen uimari._NEWLINE_H\xc3\xa4m\xc3\xa4l\xc3\xa4inen edusti Suomea Tokion 1964 olympialaisissa, joissa h\xc3\xa4n karsiutui 100 metrin vapaauinnin, 400 metrin vapaauinnin ja 4\xc2\xa0\xc3\x97\xc2\xa0200 metrin vapaauintiviestin alkueriss\xc3\xa4. Leipzigin EM-kilpailuissa 1962 h\xc3\xa4n sijoittui kuudenneksi 4\xc2\xa0\xc3\x97\xc2\xa0200 metrin vapaauintiviestiss\xc3\xa4. Pohjoismaitten mestaruuskilpailuissa h\xc3\xa4n saavutti kultaa 4\xc2\xa0\xc3\x97\xc2\xa0100 metrin sekauintiviestiss\xc3\xa4 ja hopeaa 400 metrin vapaauinnissa vuonna 1963._NEWLINE_Seuratasolla Tuomo H\xc3\xa4m\xc3\xa4l\xc3\xa4inen edusti Kotkan Uimaseuraa ja Delfiinej\xc3\xa4. H\xc3\xa4n voitti Suomen mestaruuden 50 metrin radalla 1\xc2\xa0500 metrin vapaauinnissa vuosina 1962\xe2\x80\x931963 ja 400 metrin vapaauinnissa vuosina 1963\xe2\x80\x931964 sek\xc3\xa4 25 metrin radalla 100 metrin perhosuinnissa vuonna 1964. H\xc3\xa4n ui Suomen enn\xc3\xa4tyksen 400 metrin vapaauinnissa (4.31,1) ja 100 metrin perhosuinnissa (1.01,9). Vuonna 1962 h\xc3\xa4net palkittiin SVUL:n Kymenlaakson piirin parhaana urheilijana.'